– – – – – – – – – – – – – – – – – – – – – Item iczt in dato disz brieffes ist uns eyn czerat usz Leifflandt ankommen, darinn uns der obirst gebietiger schreibt, wie die Rewszen sich starck sammeln und geben für ins reich zcu Sweden iren czugk wellen setczen; so leyt der gestrenge und groszmechtige her Steyn Stu&#x0364;r, gubernator des reichs, starck czu Wiborgk und gedenckt ine den obirfall czu weren und vermeynt das newe slosz gen der Narwe obir, das seyne houptlewte obirgeben hatten, wedir den Rewszen anzcugewynnen. Got geruche ime und der cristenheit beistehen. – – – – – – – – – – – – – – – – – –